Document ID: 32010D0729
Publication Date: 2010-11-30

Content:
DEĊIŻJONI TAL-KUMMISSJONI
tat-30 ta’ Novembru 2010
dwar l-approvazzjoni tal-kontijiet tal-aġenzija tal-ħlas tal-Estonja dwar l-infiq fil-qasam tal-miżuri tal-iżvilupp rurali ffinanzjat mill-Fond Agrikolu Ewropew ta’ Garanzija (il-FAEG) għas-sena finanzjarja 2009
(notifikata bid-dokument numru C(2010) 8275)
(It-test bl-Estonjan biss huwa awtentiku)
(2010/729/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1290/2005 tal-21 ta’ Ġunju 2005 dwar il-finanzjament tal-politika agrikola komuni (1), u b’mod partikulari l-Artikoli 30 u 39 tiegħu,
Wara li kkonsultat mal-Kumitat għall-Fondi Agrikoli,
Billi:
(1)
Id-Deċiżjoni tal-Kummissjoni 2010/257/UE (2) approvat il-kontijiet tal-aġenziji kollha tal-ħlas għas-sena finanzjarja 2009, ħlief dawk tal-aġenzija tal-ħlas tal-Estonja PRIA.
(2)
Wara t-trażmissjoni ta’ tagħrif ġdid u wara li saru aktar verifiki, il-Kummissjoni issa tista’ tiddeċiedi f’dak li għandu x’jaqsam mal-infiq fil-qasam tal-miżuri tal-iżvilupp rurali, dwar l-integrità, l-eżattezza u l-veraċità tal-kontijiet imressqin mill-aġenzija tal-ħlas tal-Estonja msejħa “PRIA”.
(3)
Skont l-Artikolu 30(2) tar-Regolament (KE) Nru 1290/2005, din id-Deċiżjoni ma tippreġudikax deċiżjonijiet meħuda sussegwentement mill-Kummissjoni li jeskludu mill-finanzjament tal-Komunità nefqa li ma seħħietx skont ir-regoli Komunitarji,
ADOTTAT DIN ID-DEĊIŻJONI:
Artikolu 1
Il-kontijiet tal-aġenzija tal-ħlas tal-Estonja “PRIA” dwar l-infiq fil-qasam tal-miżuri tal-iżvilupp rurali ffinanzjati mill-Fond Agrikolu Ewropew ta’ Garanzija (il-FAEG) għas-sena finanzjarja 2009, b’dan qed jiġu approvati.
L-ammonti li jistgħu jiġu rkuprati minn, jew li għandhom jitħallsu lill-Istat Membru skont din id-Deċiżjoni fil-qasam tal-miżuri tal-iżvilupp rurali li japplikaw fl-Estonja huma stipulati fl-Annessi I u II.
Artikolu 2
Din id-Deċiżjoni hija indirizzata lir-Repubblika tal-Estonja.
Magħmul fi Brussell, it-30 ta’ Novembru 2010.

Metadata:
Eurovoc Level 1 Categories: 100152
100148
100146
100156
100161
100144
Eurovoc Level 2 Categories: 100277
100205
100177
100230
100245
100187
Eurovoc Level 3 Categories: 2442
5576
929
2515
1005
911
1155
2443
All Eurovoc Categories: 1005
1052
1542
2443
2965
5575
5619
6013
933
979